Diari Oficial de la Generalitat Valenciana


Sumari del DOGV 6485, del 22-03-2011 (2011/3208)

RESOLUCIÓ de 8 de març de 2011, de la Direcció General d'Ordenació i Centres Docents, de la Direcció General de Personal i de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual s'establix un programa destinat a commemorar el II Centenari de la Constitució de 1812 en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3208


Data del document
:   08-03-2011

Organisme emissor
:   Conselleria d'Educació

Tipus de document
:   Resolució

Correcció d'errades

RESOLUCIÓ de 8 de març de 2011, de la Direcció General d'Ordenació i Centres Docents, de la Direcció General de Personal i de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual s'establix un programa destinat a commemorar el II Centenari de la Constitució de 1812 en la Comunitat Valenciana. [2011/3208]  
A fi de commemorar el II Centenari de la Constitució de 1812, la Conselleria d'Educació de la Generalitat de la Comunitat Valenciana es planteja determinades actuacions encaminades a realitzar activitats educatives relacionades amb esta commemoració. Es tracta d'activitats dirigides a incrementar el coneixement de l'alumnat sobre la Constitució de 1812 i la seua importància i paper en la nostra història, així com posar al seu abast mitjans materials i personals complementaris perquè assolisquen estos coneixements.   
Per tot això, és procedent que l'àrea d'Ordenació de la Conselleria d'Educació, l'àrea de Personal i l'àrea d'Avaluació, Innovació i Qualitat Educativa -com a unitats administratives responsables-, determinen el programa destinat a posar en marxa esta activitat en la Comunitat Valenciana i designen el professorat responsable de dissenyar i implementar este programa.   
Per tot això, en virtut de les competències que m'atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, així com per l'Orde de 29 de febrer de 2008, de la Conselleria d'Educació, de Desplegament del Reglament Orgànic i Funcional d'este departament, es resol:  
  
  
Primer  
Les activitats a realitzar per a la commemoració de la Constitució de 1812 seran les següents:  
1. Elaboració d'unitats didàctiques dirigides a la commemoració del Bicentenari.  
2. Desenrotllament d'activitats dirigides a la commemoració de la Constitució de 1812 en centres educatius dependents de la Conselleria d'Educació.  
3. Programa de reforç de continguts constitucionals per a l'alumnat, per mitjà de l'adaptació del material curricular.   
4. Programa per a difondre materials específics de suport en les llengües curriculars de la Comunitat Valenciana.  
5. Realització de jornades dedicades a reflexionar sobre els continguts constitucionals en la història d'Espanya.  
6. Elaboració d'un projecte-concurs d'investigació utilitzant com a ferramenta les noves tecnologies.   
  
Segon  
Les activitats a què fa referència l'apartat primer d'esta resolució es dirigiran especialment a l'alumnat escolaritzat en centres sostinguts amb fons públics -públics i privats concertats- de la Comunitat Valenciana.  
  
  
Tercer  
El professorat col·laborador de les activitats docents indicades en l'apartat primer serà designat per la Direcció General d'Ordenació i Centres Docents, per la Direcció General de Personal i per la Direcció General d'Avaluació, Innovació i Qualitat Educativa i de la Formació Professional.   
Este professorat serà el responsable de dissenyar i implementar cada una de les accions, desenrotllant les funcions següents:  
a) Dissenyar i elaborar les activitats objecte del programa, referides en l'article primer.  
b) Elaborar i difondre materials didàctics per a l'alumnat objecte del programa.  
c) Elaborar una memòria anual de les activitats vinculades al programa.  
  
Quart  
El professorat col·laborador tindrà dret a les indemnitzacions per raó del servici i gratificacions per servicis extraordinaris previstes en els articles 3.1b i 10.1 del Decret 24/1997, d'11 de febrer, del Govern Valencià, modificat pel Decret 88/2008, de 20 de juny, del Consell, pel qual es modifica el Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris.  
  
  
València, 8 de març de 2011.- El director general d'Ordenació i Centres Docents: Rafael Carbonell Peris. El director general de Personal: David Barelles Adsuara. La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.